CELEX: 32015D1143
Language: el
Date: 2015-07-13 00:00:00
Title: Εκτελεστική απόφαση (EE) 2015/1143 της Επιτροπής, της 13ης Ιουλίου 2015, για τη δημοσίευση με περιορισμό στην Επίσημη Εφημερίδα της Ευρωπαϊκής Ένωσης και στο πλαίσιο εθνικών διαδικασιών των στοιχείων αναφοράς του προτύπου EN 60335-2-15:2002 σχετικά με ειδικές απαιτήσεις για συσκευές θέρμανσης υγρών, σύμφωνα με την οδηγία 2006/95/ΕΚ του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

14.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 185/23
            
         ΕΚΤΕΛΕΣΤΙΚΉ ΑΠΌΦΑΣΗ (EE) 2015/1143 ΤΗΣ ΕΠΙΤΡΟΠΉΣ
   της 13ης Ιουλίου 2015
   για τη δημοσίευση με περιορισμό στην Επίσημη Εφημερίδα της Ευρωπαϊκής Ένωσης και στο πλαίσιο εθνικών διαδικασιών των στοιχείων αναφοράς του προτύπου EN 60335-2-15:2002 σχετικά με ειδικές απαιτήσεις για συσκευές θέρμανσης υγρών, σύμφωνα με την οδηγία 2006/95/ΕΚ του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/95/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, περί εναρμόνισης των νομοθεσιών των κρατών μελών που αφορούν ηλεκτρικό εξοπλισμό που προορίζεται να χρησιμοποιηθεί εντός ορισμένων ορίων τάσεως (1), και ιδίως τη δεύτερη και τρίτη παράγραφο του άρθρου 5,
   Έχοντας υπόψη τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (2), και ιδίως το άρθρο 11 παράγραφος 1 σημείο β),
   Έχοντας υπόψη τη γνώμη της ομάδας εργασίας για την οδηγία για τη χαμηλή τάση,
   Εκτιμώντας τα ακόλουθα:
   
               (1)
            
            
               Όταν ένα εθνικό πρότυπο που αποτελεί μεταφορά ενός εναρμονισμένου προτύπου στην εθνική νομοθεσία, του οποίου τα στοιχεία αναφοράς έχουν δημοσιευτεί στην Επίσημη Εφημερίδα της Ευρωπαϊκής Ένωσης και στο πλαίσιο εθνικών διαδικασιών, καλύπτει ένα ή περισσότερα στοιχεία ασφάλειας, όπως ορίζονται στο παράρτημα I της οδηγίας 2006/95/ΕΚ, ο ηλεκτρικός εξοπλισμός που προορίζεται για χρήση εντός ορισμένων ορίων τάσης και έχει κατασκευαστεί σύμφωνα με το εν λόγω πρότυπο θεωρείται ότι τηρεί τις εν λόγω απαιτήσεις ασφαλείας.
            
         
               (2)
            
            
               Τον Σεπτέμβριο του 2014 η Κύπρος υπέβαλε επίσημη ένσταση κατά του προτύπου EN 60335-2-15:2002, όπως τροποποιήθηκε τελευταία από το A11:2012, «Ηλεκτρικές συσκευές οικιακής και παρόμοιας χρήσης — Ασφάλεια — Μέρος 2-15: Ειδικές απαιτήσεις για συσκευές θέρμανσης υγρών».
            
         
               (3)
            
            
               Η επίσημη ένσταση που υπέβαλε η Κύπρος αναφέρει ότι το πρότυπο EN 60335-2-15:2002, όπως τροποποιήθηκε τελευταία από το A11:2012, δεν περιλαμβάνει ειδικές διατάξεις για καφετιέρες ή συσκευές γενικής χρήσης, που κατασκευάζονται ή είναι γνωστό από την εμπειρία ότι χρησιμοποιούνται για την παρασκευή ορισμένων ειδών καφέ ή για τη θέρμανση ορισμένων υγρών (π.χ. το γάλα). Η εν λόγω ηλεκτρική συσκευή αποτελείται από ένα ακάλυπτο σκεύος, ένα θερμαντικό στοιχείο εσωτερικά στο κάτω μέρος και μία λαβή. Το θερμαντικό στοιχείο ενεργοποιείται με την τοποθέτηση του σκεύους πάνω σε ηλεκτρική βάση μέσω ενός φις με κυκλικό σχήμα και μιας υποδοχής συνδέσμου, όπως και στην περίπτωση των συμβατικών βραστήρων. Ο αλεσμένος καφές πριν τη βράση φουσκώνει και, λόγω της θερμότητας που αποθηκεύεται στη συσκευή, ο καυτός καφές υπερχειλίζει, ακόμα και αν διακοπεί η λειτουργία της συσκευής ή αν η συσκευή απομακρυνθεί από τη βάση. Κατά τη θέρμανση γάλακτος επίσης παρατηρείται ανάλογη υπερχείλιση. Ως αποτέλεσμα, υπάρχει κίνδυνος πρόκλησης σοβαρών εγκαυμάτων, όταν το καυτό υγρό πέφτει πάνω στο δέρμα των χρηστών ή των παιδιών που βρίσκονται δίπλα τους, και το πρότυπο, ως έχει, δεν παρέχει τεκμήριο συμμόρφωσης με την οδηγία 2006/95/ΕΚ.
            
         
               (4)
            
            
               Μετά την εξέταση του προτύπου EN 60335-2- 15:2002, όπως τροποποιήθηκε τελευταία από το A11:2012, η Επιτροπή από κοινού με τους εκπροσώπους της ομάδας εργασίας για την οδηγία για τη χαμηλή τάση κατέληξε στο συμπέρασμα ότι το πρότυπο δεν πληροί τις απαιτήσεις ασφαλείας που ορίζονται στο σημείο 1 στοιχείο δ) σε συνδυασμό με το σημείο 2 στοιχείο β) του παραρτήματος I της οδηγίας 2006/95/ΕΚ.
            
         
               (5)
            
            
               Λαμβάνοντας υπόψη τα στοιχεία ασφάλειας που πρέπει να βελτιωθούν και εν αναμονή μιας κατάλληλης αναθεώρησης του προτύπου, η δημοσίευση στην Επίσημη Εφημερίδα της Ευρωπαϊκής Ένωσης και στο πλαίσιο εθνικών διαδικασιών των στοιχείων αναφοράς του προτύπου EN 60335-2-15:2002, όπως τροποποιήθηκε τελευταία από το A11:2012, θα πρέπει να συνοδεύεται από κατάλληλη προειδοποίηση.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 22 του κανονισμού (ΕΕ) αριθ. 1025/2012.
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα στοιχεία αναφοράς του προτύπου EN 60335-2-15:2002, όπως τροποποιήθηκε τελευταία από το A11:2012, «Ηλεκτρικές συσκευές οικιακής και παρόμοιας χρήσης — Ασφάλεια — Μέρος 2-15: Ειδικές απαιτήσεις για συσκευές θέρμανσης υγρών» θα πρέπει να δημοσιεύονται στην Επίσημη Εφημερίδα της Ευρωπαϊκής Ένωσης και στο πλαίσιο εθνικών διαδικασιών με περιορισμό, όπως ορίζεται στο παράρτημα.
   Άρθρο 2
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 13 Ιουλίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 374 της 27.12.2006, σ. 10.
   
      (2)  ΕΕ L 316 της 14.11.2012, σ. 12.
   
      ΠΑΡΑΡΤΗΜΑ
      
         Δημοσίευση τίτλων και στοιχείων αναφοράς του ευρωπαϊκού εναρμονισμένου προτύπου EN 60335-2-15:2002 σύμφωνα με την οδηγία 2006/95/ΕΚ
      
      
                  ΕΟΤ (1)
                  
               
               
                  Στοιχεία αναφοράς και τίτλος του εναρμονισμένου προτύπου
                  (και έγγραφο αναφοράς)
               
               
                  Στοιχεία αναφοράς αντικατασταθέντος προτύπου
               
               
                  Ημερομηνία λήξης της ισχύος του τεκμηρίου συμμόρφωσης του αντικατασταθέντος προτύπου
               
            
                  Σημείωση 1
               
            
                  Cenelec
               
               
                  EN 60335-2-15:2002
                  Ηλεκτρικές συσκευές οικιακής και παρόμοιας χρήσης — Ασφάλεια — Μέρος 2-15: Ειδικές απαιτήσεις για συσκευές θέρμανσης υγρών
                  IEC 60335-2-15:2002
               
               
                  EN 60335-2-15:1996
                  + A1:1999
                  + A2:2000
               
               
                  Ημερομηνία λήξης
                  (1.7.2007)
               
            
                  Σημείωση 2.1
               
            
                  EN 60335-2-15:2002/A1:2005
                  IEC 60335-2-15:2002/A1:2005
               
               
                  Σημείωση 3
               
               
                  Ημερομηνία λήξης
                  (1.9.2008)
               
            
                  EN 60335-2-15:2002/A2:2008
                  IEC 60335-2-15:2002/A2:2008
               
               
                  Σημείωση 3
               
               
                  Ημερομηνία λήξης
                  (1.8.2013)
               
            
                  EN 60335-2-15:2002/A11:2012
               
               
                  Σημείωση 3
               
               
                  23.1.2015
               
            
                  EN 60335-2-15:2002/A11:2012/AC:2013
               
               
                   
               
               
                   
               
            
                  EN 60335-2-15:2002/AC:2006
               
               
                   
               
               
                   
               
            
                  Περιορισμός: Η εφαρμογή της παρούσας δημοσίευσης δεν αποτελεί τεκμήριο συμμόρφωσης με τις απαιτήσεις ασφάλειας που προβλέπονται στο σημείο 1 στοιχείο δ) σε συνδυασμό με το σημείο 2 στοιχείο β) του παραρτήματος I της οδηγίας 2006/95/ΕΚ, ιδίως όσον αφορά τους κινδύνους που ελλοχεύουν λόγω της υπερχείλισης καυτού καφέ ή καυτών υγρών, αναφορικά με συσκευές που κατασκευάζονται ή που είναι γνωστό από την εμπειρία ότι χρησιμοποιούνται για την παρασκευή ορισμένων ειδών καφέ ή για τη θέρμανση ορισμένων υγρών (π.χ. το γάλα), τα οποία φουσκώνουν κατά τη διάρκεια παρασκευής του καφέ ή κατά τη διάρκεια θέρμανσης του υγρού.
               
            
            
         (1)  EOT: Ευρωπαϊκός Οργανισμός Τυποποίησης.
      CENELEC: Avenue Marnix 17, B-1000, Βρυξέλλες, τηλ.+32 25196871, φαξ +32 25196919 (http://www.cenelec.eu)
      Σημείωση 1: Γενικά, η ημερομηνία λήξης της ισχύος του τεκμηρίου συμμόρφωσης είναι η ημερομηνία απόσυρσης («dow»), η οποία ορίζεται από τον Ευρωπαϊκό Οργανισμό Τυποποίησης, αλλά εφιστάται η προσοχή των χρηστών των προτύπων αυτών στο γεγονός ότι σε ορισμένες εξαιρετικές περιπτώσεις αυτό μπορεί να μην ισχύει.
      Σημείωση 2.1: Το νέο (ή τροποποιημένο) πρότυπο έχει το ίδιο πεδίο εφαρμογής με το αντικατασταθέν πρότυπο. Την ημερομηνία που ορίζεται από τον ΕΟΤ, το αντικατασταθέν πρότυπο παύει να παρέχει τεκμήριο συμμόρφωσης με τις βασικές ή με άλλες απαιτήσεις της σχετικής νομοθεσίας της Ένωσης.
      Σημείωση 3: Στην περίπτωση τροποποιήσεων, το πρότυπο αναφοράς είναι το EN CCCCC:YYYY, τυχόν προηγούμενες τροποποιήσεις του, καθώς και η νέα τροποποίηση που αναφέρεται. Κατά συνέπεια, το αντικατασταθέν πρότυπο σημειώνεται με τη μορφή EN CCCCC:YYYY και τις τυχόν προηγούμενες τροποποιήσεις του αλλά χωρίς τη νέα τροποποίηση που αναφέρεται. Την ημερομηνία που ορίζεται από τον ΕΟΤ, το αντικατασταθέν πρότυπο παύει να παρέχει τεκμήριο συμμόρφωσης με τις βασικές ή με άλλες απαιτήσεις της σχετικής νομοθεσίας της Ένωσης.